**Pokyny na vyplnenie prihlášky na VŠ**

• Aktuálne tlačivo prihlášky na VŠ si zakúpite v papiernictve (predajniach ŠEVT).**Pozor, musí to byť prihláška: Prihláška na vysokoškolské štúdium bakalárske – prvý stupeň alebo spojené – prvý a druhý stupeň v jednom celku.**

*Píšte čitateľne veľkým tlačeným písmom! Údaje neprepisujte!*

1. strana

**K osobný údajom**: V prípade mužského pohlavia sa rodné priezvisko nevypisuje.

Korešpondenčná adresa sa vypisuje len vtedy, ak nie je zhodná s adresou trvalého pobytu.

**Vysoká škola, fakulta:** Uviesť presný názov vysokej školy a fakulty

**Študijný program:** /potrebné je vychádzať z požiadaviek fakulty/.

Napr.: a/ V jednej prihláške je možné uviesť len jeden študijný program.

b/ V jednej prihláške je možné uviesť viacero študijných programov v rámci fakulty.

c/ V prihláške sa uvedie hlavný študijný program a náhradný študijný program, ktorý akceptuje uchádzač v prípade neotvorenia prvého študijného programu z dôvodu nízkeho záujmu.

**Forma štúdia:**

• denná

• externá (podľa informácie o možnostiach štúdia)

**Metóda štúdia:**

• prezenčná

• dištančná

• kombinovaná (podľa informácie o možnostiach štúdia)

POZN.: Študijné programy v dennej forme štúdia sa väčšinou uskutočňujú v prezenčnej metóde štúdia. Študijný program, pri ktorom nie je uvedená metóda štúdia, sa uskutočňuje v prezenčnej metóde štúdia. Prezenčná forma = tzn. vyučovanie, pri ktorom je učiteľ a žiak v priamom kontakte.

2. strana

* **Rok maturitnej skúšky:** 2023
* **Absolvovaná SŠ:** stredná odborná škola (zaznačte)
* **Kód strednej školy:** 361 55 993
* **Názov:** Stredná odborná škola ekonomiky, hotelierstva a služieb

Jána Andraščíka

* **Ulica a číslo:** Pod Vinbargom 3
* **Mesto (obec):**  Bardejov
* **PSČ:** 085 01
* **Kód študijného odboru:** nájdete podľa vysvedčenia

6325 M ekonomické lýceum, 4 – ročný

6324 M manažment regionálneho cestovného ruchu, 4 – ročný

6444 K  čašník, servírka, 4 – ročný

6445 K kuchár, 4-ročný

* **Stupeň dosiahnutého vzdelania:** 6  (6 – úplné stredné odborné vzdelanie v strednej odbornej škole alebo konzervatóriu ukončené maturitnou skúškou,)
* **Predmety:** vypisujete podľa vysvedčenia, správanie, náboženská/etická výchova sa neuvádza, vyčiarknite políčka, ak ste v určitom roku predmet nemali a nie je možné napísať známku
* Vyplňte z vysvedčení za **2. polrok** prvého, druhého a tretieho ročníka
* Prospech z 1. polroku  štvrtého ročníka neuvádzajte (niektoré školy vyžadujú aj 1.polrok štvrtého, prípadne piateho ročníka – treba zistiť podľa konkrétnej školy)
* **Študijný priemer:** zaokrúhľujete na 2 desatinné miesta
* V tabuľke "Klasifikácia maturitnej skúšky" vyplňte len predmet maturitnej skúšky a úroveň
* **Predmet maturitnej skúšky a úroveň**
	+ Slovenský jazyk a literatúra (úroveň nie je)
	+ Anglický jazyk alebo nemecký jazyk (úroveň B1 alebo B2)
	+ Teoretická časť odbornej zložky (úroveň nie je)
	+ Praktická časť odbornej zložky (úroveň nie je)
	+ Matematika - pokiaľ z nej maturujete (úroveň nie je)

POZN. 1: Ak na vyplnenie predmetov nepostačuje predtlačená tabuľka (príloha č.3), uvedie sa prospech zo strednej školy v samostatnej prílohe – na kancelárskom papieri, formát A4.

3. Strana

* **Potvrdenie o správnosti údajov:** Podpíše sa triedny učiteľ. Následne sa podpíše a potvrdí pečiatkou školy zástupkyňa školy
* **Prílohy k prihláške**: Ak sa okrem predtlačených príloh uvedených na prihláške (tzn. životopis, kópia dokladu o zaplatení poplatku za prijímacie konanie) prikladajú podľa požiadaviek fakulty aj iné prílohy, napr. lekárska správa, odpis z registra trestov, kópia diplomov z nejakých súťaží a pod., treba tieto konkrétne prílohy vypísať.

**K prihláške sa prikladá ako povinná príloha štruktúrovaný životopis žiaka.**

**Poznámka:**Životopis sa podpisuje čitateľným priezviskom modrým perom

**Podpis uchádzača na prihláške:** Vlastnoručný podpis, meno + priezvisko. Podpíšte sa čitateľne, modrým perom.

Všetky prílohy zapíšte do prihlášky.

1. životopis NEZABUDNÚŤ !!!

2. kópia dokladu o zaplatení poplatku za prijímacie konanie

3. diplom

4. certifikát

5. .......

Potvrdenie lekára o zdravotnej spôsobilosti na vysokoškolské štúdium vyplňte podľa požiadavky vysokej školy alebo fakulty

4. strana

* Je určená vysokým školám alebo fakultám (nevypisujete)

Účasť a úspešnosť na olympiádach a súťažiach sa uvádza v samostatnej prílohe, ak to požaduje vysoká škola alebo fakulta v podmienkach na prijatie.

**Elektronická prihláška**

**(ďalej len „e-prihláška“)** sa podáva prostredníctvom webovej stránky fakulty.

E-prihláška je plnohodnotná prihláška na štúdium rovnako ako prihláška v papierovej forme.

Nevyhnutnou podmienkou pre úspešne podanie e-prihlášky na danej fakulte je tlač a následné odoslanie (najneskôr do stanoveného termínu na podávanie prihlášok) vytlačenej e-prihlášky.

Poplatok za podanie elektronicko-papierovej oproti klasickej papierovej prihláške je nižší o 5 až 15 €.

Fakulty poskytujú uchádzačom online návody na vyplnenie e-prihlášky, príručky, animované tutoriály (testovacie verzie) vo svojich informačných systémoch (AIS, UIS, AiS2, MAIS). Pri elektronickom podaní sa uchádzač zaregistruje, vyplní, potvrdí a vytlačí e-prihlášku.

Vytlačenú a podpísanú prihlášku spolu s fakultou požadovanými prílohami

a dokladom o zaplatení poplatku za prijímacie konanie odošle na adresu fakulty.

Cez rozhranie e-prihlášky uchádzač môže sledovať stav podanej (elektronickej alebo papierovej) prihlášky od zaevidovania, cez spárovanie podanej e-prihlášky s doručenou papierovou a s poplatkom, akceptáciu, rozhodnutie prijímacej komisie a využívať aj ďalšie funkcie.

Pre prijatých uchádzačov je e-prihláška následne spojená s elektronickou návratkou.

**V zásade sa jedná o elektronické potvrdenie záujmu študovať a evidenciu poplatkov ku zápisu.**

**Papierová prihláška sa podáva listovou zásielkou alebo osobným doručením na adresu fakulty.**

**Viac aktuálnych informácií pre prijímacie konanie na VŠ nájdete na:**

**Portál VŠ**

**https://www.portalvs.sk/sk/**

[**https://www.portalvs.sk/sk/terminy?from=menu1**](https://www.portalvs.sk/sk/terminy?from=menu1)

**Príloha č. 3**

|  |
| --- |
| **Prospech podľa koncoročného vysvedčenia v jednotlivých ročníkoch strednej školy**  |
| (neuvádzať klasifikáciu zo správania) |
| **Predmet** | **Ročník** |
| **I.** | **II.** | **III.** | **IV.** | **V.** | **VI.** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| **Priemerný prospech** (uviesť na dve desatinné miesta) |  |  |  |  |  |  |